smcproject/ml-wiki-sentences huggingface dataset:
ശ്രീലങ്കയിൽ നിർമ്മിക്കപ്പെട്ട മനോഹരശില്പങ്ങളിൽ ചിലത് ആനക്കൊമ്പിൽ തീർത്തവയാണ്.
ശ്രീലങ്കൻ സാമ്പത്തിക പ്രതിസന്ധി
ശ്രീലങ്കൻ സാമ്പത്തിക പ്രതിസന്ധി 2019ൽ തുടങ്ങി ഇന്നും തുടർന്നുകൊണ്ടിരിക്കുന്ന ഒരു സാമ്പത്തിക-രാഷ്ട്രീയ പ്രതിസന്ധിയാണ്.
ഒറ്റ ദിവസം കൊണ്ടുണ്ടായതല്ല ശ്രീലങ്കയിലെ പ്രതിസന്ധി.
പതുക്കെ പതുക്കെ പ്രകടമാവുകയും പിന്നീടത് മൂ‍ർച്ഛിക്കുകയുമായിരുന്നു.
നിരവധി ദശാബ്ദങ്ങളിലെ ഏറ്റവും മോശമായ സാമ്പത്തിക പ്രതിസന്ധിയാണ് ശ്രീലങ്ക അഭിമുഖീകരിക്കുന്നത്.
തുടർച്ചയായ സർക്കാരുകളുടെ സാമ്പത്തിക കെടുകാര്യസ്ഥതയാണ് ഈ സാമ്പത്തിക പ്രതിസന്ധിയുടെ മൂലകാരണമെന്ന് വിമർശകർ പറയുന്നു.
ധന കമ്മിയ്‌ക്കൊപ്പം ബജറ്റിലെ ഇടിവും വന്നുചേർന്നുള്ള ഇരട്ട സാമ്പത്തിക പ്രതിസന്ധിക്ക് സർക്കാരുകളുടെ കെടുകാര്യസ്ഥത കാരണമായെന്നും അവർ പറയുന്നു.
“ശ്രീലങ്ക ഒരു ക്ലാസിക് ഇരട്ട ധന കമ്മി സമ്പദ്‌വ്യവസ്ഥയാണ്,” 2019 ലെ ഏഷ്യൻ ഡെവലപ്‌മെന്റ് ബാങ്ക് വർക്കിംഗ് പേപ്പർ പറഞ്ഞിരുന്നു.
“ഒരു രാജ്യത്തിന്റെ ദേശീയ ചെലവ് ദേശീയവരുമാനത്തേക്കാൾ കൂടുതലാണെന്നും അതിന്റെ വ്യാപാര ചരക്കുകളുടെയും സേവനങ്ങളുടെയും ഉത്പാദനം അപര്യാപ്തമാണെന്നും ഇരട്ട സാമ്പത്തിക കമ്മി എന്നത് സൂചിപ്പിക്കുന്നു.”
ഏറെ നാളുകളായുള്ള സാമ്പത്തിക കെടുകാര്യസ്ഥത
2019 ലെ തിരഞ്ഞെടുപ്പ് പ്രചാരണത്തിനിടെ രാജപക്‌സെ വാഗ്ദാനം ചെയ്ത ആഴത്തിലുള്ള നികുതി വെട്ടിക്കുറവാണ് നിലവിലെ പ്രതിസന്ധി ത്വരിതപ്പെടുത്തിയത്.
കോവിഡ് മഹാമാരിക്ക് മാസങ്ങൾ മുൻപ് നടപ്പാക്കിയ ഈ പരിഷ്കരണം ശ്രീലങ്കയുടെ സമ്പദ്‌വ്യവസ്ഥയുടെ ഭാഗികമായി നശിപ്പിച്ചു.
രാജ്യത്തെ ലാഭകരമായ ടൂറിസം വ്യവസായവും വിദേശ തൊഴിലാളികളുടെ പണമിടപാടുകളും കോവിഡ് മഹാമാരി കാരണം കുറഞ്ഞതോടെ, ക്രെഡിറ്റ് റേറ്റിംഗ് ഏജൻസികൾ ശ്രീലങ്കയെ തരംതാഴ്ത്തി.
ഇതോടെ അന്താരാഷ്ട്ര മൂലധന വിപണിയിൽ നിന്ന് അവർ മാറിനിൽക്കേണ്ട അവസ്ഥ വന്നു.
ശ്രീലങ്കയുടെ അന്താരാഷ്ട്ര വിപണികളിയിൽ ഇടപെടുന്നതിനുള്ള പദ്ധതികൾ പാളം തെറ്റുകയും വിദേശനാണ്യ കരുതൽ ശേഖരം രണ്ട് വർഷത്തിനുള്ളിൽ ഏകദേശം 70 ശതമാനം ഇടിയുകയും ചെയ്യുന്നു.
2021-ൽ എല്ലാ രാസവളങ്ങളും നിരോധിക്കാനുള്ള രാജപക്‌സെ സർക്കാരിന്റെ തീരുമാനം വന്നു.
ഇത് രാജ്യത്തിന്റെ കാർഷിക മേഖലയെയും ബാധിക്കുകയും നെല്ലുൽപാദനത്തിൽ ഇടിവുണ്ടാക്കുകയും ചെയ്തു.
പിന്നീട് ഈ തീരുമാനം മാറ്റിമറിക്കപ്പെടുകയും ചെയ്തിരുന്നു.
കുറച്ച് നാളുകളായി ശ്രീലങ്കയിൽ കയറ്റുമതിയും ഇറക്കുമതിയും തമ്മിൽ കൃത്യമായ ഒരു അനുപാതം ഉണ്ടായിരുന്നില്ല.
കയറ്റുമതി കുറയുകയും ഇറക്കുമതി കൂടുകയും ചെയ്തതോടെ വിദേശനാണയം വൻതോതിൽ ചെലവായി തുടങ്ങി.
കയറ്റുമതി വഴിയുള്ള വിദേശനാണ്യ വരവ് തീരെ കുറഞ്ഞു.
ഇതാകട്ടെ വിദേശനാണയ ശേഖരത്തിൽ വൻ ഇടിവുണ്ടാക്കി.
പ്രതിസന്ധി പരിഹരിക്കാൻ ശ്രീലങ്കൻ സർക്കാ‍ർ ഇറക്കുമതിയിൽ നിയന്ത്രണം കൊണ്ടുവന്നു.
ചിലയിനം പഴങ്ങൾ, പാൽ, കാറുകൾ, ഫ്ലോർ ടൈലുകൾ ഇവയെല്ലാം അക്കൂട്ടത്തിൽപ്പെടും.
രാജ്യത്തെ പണം പുറത്തേക്ക് , വിദേശനാണ്യമായി പോകാതിരിക്കാനായിരുന്നു നടപടി.
ഇത് വേണ്ടത്ര ഫലം കാണാതായതോടെ അവശ്യവസ്തുക്കളുടെ ഇറക്കുമതിയിലും നിയന്ത്രണം കൊണ്ടുവന്നു.
ഇതോടെ കടുത്ത ഭക്ഷ്യക്ഷാമം ഉണ്ടായി.
സാമ്പത്തിക പ്രതിസന്ധിക്ക് പരിഹാരം കണ്ടെത്താനായി ശ്രീലങ്കൻ രൂപയുടെ മൂല്യം 36 ശതമാനം സർക്കാർ കുറച്ചിരുന്നു.
ഇതോടെ അവശ്യസാധനങ്ങളുടെ വില കുതിച്ചുയർന്നു.
യുദ്ധകാലത്ത് പോലും കാണാത്ത പ്രതിസന്ധിയിൽ ഒരു കപ്പ് ചായയ്ക്ക് 100 ലങ്കൻ രൂപയായി വില.
പാൽപ്പൊടിക്കും പാലിനും വില കൂടിയതോടെയാണ് സാധാരണക്കാരുടെ പാനീയമായ ചായയ്ക്കും വിലകൂടിയത്.
ഒരു ലിറ്റർ പാലിന് 263ലങ്കൻ രൂപയായപ്പോൾ  400 ഗ്രാ൦ പാൽപ്പൊടിക്ക് 250 രൂപയുമാണ് ഉയർത്തിയത്.
ഇതിനുപുറമെ പാചകവാതക വില കുത്തനെ ഉയർത്തിയത് മൂലം ജനങ്ങൾ പാചകം ചെയ്യാനായി മണ്ണെണ്ണ കൂടുതലായി ഉപയോഗിച്ച് തുടങ്ങി.
പാചകവാതക സിലിണ്ടറിന് 1359 രൂപയാണ് കൂട്ടിയത്.
അഞ്ച് മണിക്കൂർ നീളുന്ന പവർകട്ട് മൂലം ഡീസൽ ജനറേറ്ററുകളുടെ ഉപയോഗം കൂടിയതും പ്രശ്നമായി.
വൈദ്യുതനിലയങ്ങൾ അടച്ചുപൂട്ടിയതോടെയാണ് മണിക്കൂറുകൾ നീളുന്ന പവർകട്ടിലേക്ക് രാജ്യം വീണത്.
പെട്രോളിനും ഡീസലിനും 40 % വില വർധനവുണ്ടായത് ഇന്ധനക്ഷാമം രൂക്ഷമാക്കി.
മണിക്കൂറുകളോളം കാത്തുകിടന്നാണ് ജനങ്ങൾ ഇന്ധനം വാങ്ങുന്നത്.
അസംസ്കൃത എണ്ണയുടെ ശേഖരം തീർന്നതിനെ തുടർന്ന് ലങ്കയിലെ ഏക സംസ്കരണശാല ഇന്നലെ പൂട്ടി.
അവശ്യസാധനങ്ങളുടെ ക്ഷാമത്തിന് പുറമെ പേപ്പറിന്റെയും അച്ചടി മഷിയുടെയും ക്ഷാമം മൂലം രാജ്യത്തെ സ്കൂളുകളിൽ പരീക്ഷകൾ അനിശ്ചിത കാലത്തേക്ക് മാറ്റിവെച്ചു.
ചോദ്യപ്പേപ്പർ അച്ചടിക്കാനുള്ള കടലാസും മഷിയും ഇറക്കുമതി ചെയ്യാനുള്ള വിദേശനാണ്യമില്ലാതെ വന്നതോടെയാണ്  9,10,11 ക്ലാസുകളിലെ അവസാന ടേം പരീക്ഷകൾ മാറ്റിയത്.
കൊവിഡ് 19 പ്രതിസന്ധി
വിനോദസഞ്ചാര മേഖലയെ പ്രധാനമായി ആശ്രയിക്കുന്ന രാജ്യമെന്ന നിലയിൽ കൊവിഡ് 19 ശ്രീലങ്കയുടെ സാമ്പത്തിക സ്ഥിതി തകർക്കുന്നതിൽ പ്രധാന കാരണമായി.
300 മുതൽ 500 കോടിയാണ് ടൂറിസത്തിലൂടെ ശ്രീലങ്കക്ക് പ്രതിവർഷം ലഭിച്ചിരുന്ന വരുമാനം.
18 മാസമാണ് ശ്രീലങ്കയിലെ ആദ്യ ലോക്ക്ഡൗൺ നീണ്ടത്.
ഇക്കാലയളവിൽ ടൂറിസത്തിൽ നിന്നുണ്ടാകുന്ന വരുമാന നഷ്ടം മറികടക്കാൻ മറ്റ് പദ്ധതികൾ ആവിഷ്‌കരിക്കുന്നതിൽ സർക്കാർ പരാജയപ്പെടുകയും ചെയ്തു.
സർക്കാറിന്റെ കൊവിഡ് വാക്‌സിനേഷൻ നയം പോലും ചോദ്യം ചെയ്യപ്പെട്ടു.
പ്രതിസന്ധികൾ മുൻകൂട്ടി കാണുന്നതിലും സർക്കാർ പരാജയപ്പെട്ടു.
2020ൽ ശ്രീലങ്കയുടെ എക്കോണമി 3.6 ശതമാനമായി ചുരുങ്ങി.
കയറ്റുമതി 180 കോടി ഡോളറായി ചുരുങ്ങി.
പാളിയ കൊവിഡ് നയങ്ങളും തകർന്ന ടൂറിസവും
300 മുതൽ 500 കോടി ഡോളർ വരെയാണ് ശ്രീലങ്കക്ക് ടൂറിസത്തിൽ നിന്ന് ലഭിച്ചിരുന്ന വരുമാനം.
കൊവിഡ് കാലത്ത് ഈ വരുമാനത്തിന് ഇടിവ് സംഭവിച്ചു.
കൊവിഡ് 19 മാരമായി വ്യാപിച്ച സമയത്ത് സർക്കാർ വിനോദസഞ്ചാരികൾക്കായി രാജ്യം തുറന്നുകൊടുത്തു.
ഇത് വലിയ തിരിച്ചടിയായി.
യുകെ, ജർമനി, ഫ്രാൻസ് എന്നീ രാജ്യങ്ങളുടെ വിനോദ സഞ്ചാര പട്ടികയിൽ ശ്രീലങ്ക ഇപ്പോഴും അപകടകരമായ കൊവിഡ് സ്ഥിതി വിശേഷമുള്ളവയുടെ ഗണത്തിലാണ്.
2021 ജൂലൈയിലെ കണക്ക് പ്രകാരം 19,300 വിനോദ സഞ്ചാരികൾ മാത്രമാണ് ശ്രീലങ്കയിൽ എത്തിയത്.
23 ലക്ഷം പേർ വരേണ്ട സ്ഥാനത്തത്താണ് 19000 പേർ എത്തിയത്.
വിനോദസഞ്ചാര മേഖലയെ ആശ്രയിച്ച മറ്റ് രാജ്യങ്ങൾക്കും കൊവിഡ് സമയം തിരിച്ചടി നേരിട്ടെങ്കിലും അവരൊക്കെ പതിയെ സ്വാഭാവികതയിലേക്ക് തിരിച്ചെത്തിയപ്പോഴും ശ്രീലങ്ക കയത്തിൽ നിന്ന് കരകയറിയിട്ടില്ല.
ഗൊതബയ രാജപക്ഷ നികുതിയിൽ നൽകിയ ഇളവ്
2019ൽ അധികാരത്തിൽ എത്തിയ ഉടനെ പ്രസിഡന്റ് ഗോതബായ രാജപക്‌സെ നികുതി ഘടനയിൽ വരുത്തിയ മാറ്റം പ്രതീക്ഷിക്കാത്ത തിരിച്ചടിയായി.
കോർപറേറ്റ് നികുതിയിലും മൂല്യവർധിത നികുതിയിലും വരുത്തി കുറവ് 5600 കോടി ശ്രീലങ്കൻ രൂപയുടെ വരുമാന നഷ്ടമാണ് ഉണ്ടാക്കിയത്.
അതിന് പിന്നാലെ വന്ന കൊവിഡ് മഹാമാരി സർക്കാറിന്റെ കണക്കുകൂട്ടലുകൾ പാടെ തകർത്തു.
അമിതമായ പണ അച്ചടിയുടെ പ്രതികൂല ഫലങ്ങൾക്ക് ശ്രീലങ്ക സാക്ഷ്യം വഹിക്കുകയാണ്.
പണപ്പെരുപ്പം 6% ആയി മാറി.
ഭക്ഷ്യ വിലക്കയറ്റം 11.5%ആയി ഉയർന്നു.
2020ന് മുമ്പ്, ശ്രീലങ്കയുടെ ബജറ്റ് കമ്മി ജിഡിപിയുടെ 6% ആയിരുന്നു.
2020ൽ ഇത് ഏകദേശം 11.2% ആയി ഉയർന്നു.
സർക്കാരുകൾ സിവിൽ സർവീസിൽ ഓരോ വർഷവും ഏകദേശം 100,000 ജോലികൾ നൽകുന്നു.
പെൻഷനും ശമ്പളത്തിനുമായി സർക്കാർ വരുമാനത്തിന്റെ 80% ചെലവാകുന്നു.
അതിന് പുറമെ, വായ്പാ തിരിച്ചടവിനും പലിശക്കും വലിയ തുക ചെലവാക്കണം.
ഭീമമായ കടമെടുപ്പ്
അനിയന്ത്രിതമായ കടമെടുപ്പാണ് ശ്രീലങ്കൻ സാമ്പത്തിക രംഗത്തെ പെട്ടെന്ന് തകർച്ചയിലേക്ക് നയിച്ചതിന്റെ പ്രധാന കാരണങ്ങളിലൊന്ന്.
ശ്രീലങ്കയുടെ കട സുസ്ഥിരത പാടേ തകർന്നു.
2020ന്റെ അവസാനം ശ്രീലങ്കയുടെ കടം-ജിഡിപി അനുപാതം 101 ശതമാനമായിരുന്നു.
2022ഓടു കൂടി ഇത് 108 ശതമാനമായി ഉയരുമെന്നാണ് കണക്കുകൂട്ടൽ.
2021-2025നും ഇടയിൽ വിദേശകടം വീട്ടാനായി മാത്രം ശ്രീലങ്കക്ക് നാനൂറ് മുതൽ അഞ്ഞൂറ് കോടി വരെ യുഎസ് ഡോളർ ആവശ്യമായി വരും.
അതോടൊപ്പം ശ്രീലങ്കയുടെ ബജറ്റ് കമ്മിയും പേമന്റ് കമ്മിയും കുത്തനെ ഉയർന്നു.
2021ൽ 100 കോടി ഡോളറിന്റെ കടം വീട്ടിയതോടെ വിദേശനാണ്യ കരുതൽ 280 കോടി ഡോളറായി ചുരുങ്ങി.
സാധാരണ വായ്പയെടുത്ത് പരിഹരിക്കാവുന്ന പ്രശ്‌നമാണെങ്കിലും കുറഞ്ഞ ക്രെഡിറ്റ് റേറ്റിങ് കാരണം വായ്പാ ലഭ്യത വെല്ലുവിളിയാണ്.
നിക്ഷേപകരും ശ്രീലങ്കയെ കൈവിടുകയാണ്.
ശ്രീലങ്കയുടെ വികസന ബോണ്ടുകൾ നിക്ഷേപകർ ഉപേക്ഷിക്കുകയാണ്.
പ്രതിസന്ധി പരിഹരിക്കാനായി ഇടക്കാലത്ത് ചൈന, ബംഗ്ലാദേശ് എന്നീ രാജ്യങ്ങളുമായി ഹ്രസ്വകാല കറൻസി ഇടപാടുകൾ ആരംഭിച്ചു.
എന്നാൽ ഇത് വളരെ ചെലവേറിയതാണ്.
കുറഞ്ഞ തിരിച്ചടവ് കാലവും ഉയർന്ന പലിശ നിരക്കുമാണ് കറൻസി കൈമാറ്റത്തിന്റെ പ്രത്യേകത.
ഇതെല്ലാം ശ്രീലങ്കയിലെ പ്രശ്‌നങ്ങളുടെ ആഴം വർധിപ്പിച്ചു.
ചൈനീസ് കടക്കെണി
സാമ്പത്തിക സഹായം നൽകി കുരുക്കിലാക്കുക എന്ന ചൈനീസ് തന്ത്രത്തിലും ശ്രീലങ്ക വീണുപോയി.
ഇന്ത്യയെ വളയൽ പദ്ധതിയുടെ ഭാ​ഗമായിട്ടാണ് ചൈന ശ്രീലങ്കയെ നോട്ടമിട്ടത്.
ഹംബണ്ടോട്ടാ തുറമുഖ നി‍ർമാണത്തിലൂടെയാണ് ചൈന ലങ്കയെ വീഴ്ത്തിയത്.
തുറമുഖ നി‍ർമാണത്തിനായി വൻ വായ്പ നൽകി.
ചൈനീസ് ബാങ്കുകൾ വഴി നൂറ് കോടിയിലേറെ ഡോളറാണ് ലഭ്യമാക്കിയത്.
അതോടൊപ്പം, തുറമുഖത്തിന്റെ അറുപത് ശതമാനത്തിലേറെ ഓഹരികൾ ചൈനീസ് കമ്പനികൾക്ക് നൽകേണ്ടിയും വന്നു.
തുറമുഖ നിർമാണം വഴിയുള്ള കടം ആദ്യം 900 കോടി ശ്രീലങ്കൻ രൂപയായും പിന്നീട് 4670 കോടി ശ്രീലങ്കൻ രൂപയായും വ‍ർധിച്ചു.
കടം തീർക്കാൻ ഒടുവിൽ തുറമുഖം തന്നെ 99 വർഷത്തെ പാട്ടത്തിന് ചൈനീസ് കമ്പനിക്ക് നൽകേണ്ടി വന്നു.
ചൈന ഒരു അന്താരാഷ്ട്ര തുറമുഖപട്ടണം നിർമ്മിക്കുന്നതിനായി കൊളംബോ തുറമുഖ മേഖലയെ തങ്ങളുടെ വരുതിയിലാക്കിയിട്ടുണ്ടായിരുന്നു.
സിംഗപ്പൂരിനെയും ദുബായിയെയും മറികടക്കുന്ന തരത്തിലുള്ള നഗരമാണ് ചൈന ഇവിടെ ലക്ഷ്യം വെച്ചിരുന്നത്.
ചൈനയുടെ ഈ കടക്കെണി നയതന്ത്രം ശ്രീലങ്കൻ സമ്പദ് വ്യവസ്ഥയ്ക്ക് ഏൽപ്പിച്ച ആഘാതവും ചെറുതല്ല.
വിദേശനാണ്യ കമ്മി
വിദേശനാണ്യത്തിന്റെ കുറവാണ് ശ്രീലങ്ക നേരിടുന്ന പ്രതിസന്ധിയുടെ മറ്റൊരു കാരണം.
വിദേശ കടം വീട്ടേണ്ടി വന്നതോടെ വിദേശനാണ്യ കരുതലിൽ വലിയ കുറവുണ്ടായി.
ജൂണിൽ ബാങ്കുകൾ ബാങ്കുകൾക്ക് ഡോളർ വായ്പ നൽകരുതെന്ന് സെൻട്രൽ ബാങ്ക് ഉത്തരവിറക്കി.
സ്വകാര്യ ബാങ്കുകൾ ഫണ്ട് മറ്റ് വിപണിയിൽ നിന്ന് കണ്ടെത്തണമെന്നും അറിയിച്ചു.
രാജ്യത്ത് ഡോളർ കൈവശം വെക്കുന്ന കയറ്റുമതിക്കാർ വ്യാപരത്തിന് തയ്യാറാകാത്തതാണ് വിദേശനാണ്യ ലഭ്യതയുടെ കുറവിന്റെ പ്രധാനകാരണം.
ശ്രീലങ്കൻ രൂപയുടെ മൂല്യം ഇനിയും താഴേക്ക് പോകുന്നത് നേട്ടമായിട്ടാണ് കയറ്റുമതിക്കാർ കാണുന്നത്.
കൊവിഡ് പ്രതിസന്ധിക്കാലത്ത് നിബന്ധനകളൊന്നുമില്ലാതെയാണ് ഐഎംഎഫ് 787 ദശലക്ഷം ഡോളർ ശ്രീലങ്കക്ക് നൽകിയത്.
അതിന് പുറമെ, സെൻട്രൽ ബാങ്ക് ഹ്രസ്വകാല കറൻസി ഇടപാടിലൂടെ 359 കോടി ഡോളറും ലഭ്യമാക്കി.
ഇതൊന്നും പ്രതിസന്ധി മറകടക്കാൻ ഉതകുന്നതല്ല എന്നതാണ് യാഥാർത്ഥ്യം.
തലതിരിഞ്ഞ ജൈവകൃഷി നയം
കാർഷിക നയത്തിൽ ഗൊതബയ രാജപക്ഷ വരുത്തിയ മാറ്റം സാമ്പത്തികാവസ്ഥയെ തകിടം മറിച്ചു.
കാർഷിക മേഖലയിൽ ജൈവരീതിയിലല്ലാത്ത രാസവളവും കീടനാശിനിയും അണുനാശിനിയും ഗൊതബയ രാജപക്ഷ 2021 ഏപ്രിൽ മുതൽ പൂർണമായി നിരോധിച്ചു.
വലിയ കൂടിയാലോചനകളൊന്നുമില്ലാതെയാണ് ഒറ്റരാത്രി പ്രസിഡന്റ് ഗൊതബയ രാജപക്ഷ ജൈവകൃഷി തീരുമാനം നടപ്പാക്കിയത്.
എന്നാൽ ആരോഗ്യപരമായ കാരണങ്ങൾ മാത്രമല്ല,  വിദേശനാണ്യത്തിന്റെ അഭാവവും ജൈവ കൃഷി തീരുമാനത്തിന് പിന്നിലുണ്ടെന്ന് വിദഗ്ധർ പറയുന്നു.
പ്രതിവർഷം 250 ദശലക്ഷം ഡോളർ രാസവളങ്ങൾ വാങ്ങുന്നതിനായി ശ്രീലങ്ക ചെലവഴിക്കുന്നു.
പക്ഷേ, ഭാവിയിലെ ശ്രീലങ്കയുടെ കാർഷിക രംഗത്തെ മൊത്തമായി ബാധിക്കുന്നതാണ് എന്ന് മനസ്സിലാക്കിയില്ല.
ജൈവകൃഷി രീതിയെ തുടർന്ന് കാർഷിക ഉൽപാദനം പകുതിയായി കുറഞ്ഞു.
ഇതുവഴി തേയില മേഖലയിൽ 625 ദശലക്ഷം ഡോളറിന്റെ നഷ്ടമാണ് കുറഞ്ഞ കാലയളവിൽ ഉണ്ടായത്.
തേയില മേഖലയെ ഈ നഷ്ടം വലിയ പ്രതിസന്ധിയിലാക്കി.
ശ്രീലങ്കയിലെ പ്രധാന വിളകളായ കുരുമുളക്, കറുവപ്പട്ട, പച്ചക്കറി, പഴം തുടങ്ങിയ എല്ലാ കാർഷിക മേഖലകളെയും ജൈവകൃഷി തീരുമാനം പ്രതികൂലമായി ബാധിച്ചു.
ഉൽപാദന ക്ഷമത 30-50 ശതമാനം വരെ ഇടിഞ്ഞു.
കാർഷിക മേഖലയിലെ ഉൽപാദനക്കുറവ് സുഗന്ധവ്യഞ്ജന കയറ്റുമതിയെയും അതുവഴി ലഭിച്ചിരുന്ന വിദേശനാണ്യത്തെയും ബാധിച്ചു.
സമീപകാലത്ത് ശ്രീലങ്കക്ക് കയറ്റുമതിയിൽ നിന്ന് ലഭിച്ച വരുമാനത്തേക്കാൾ ഇറക്കുമതിക്ക് ചെലവാക്കേണ്ടി വന്നു.
കഴുത്തോളം കടം
5100 കോടി ഡോളർ (നാലുലക്ഷം കോടി രൂപ) ആണ് ശ്രീലങ്കയുടെ വിദേശകടം.
2022ൽ അടച്ചുതീർക്കേണ്ട 700 കോടി ഡോളറിന്റെ (55,623 കോടി രൂപ) തിരിച്ചടവ് പണമില്ലാത്തതിനാൽ ശ്രീലങ്ക ഏകപക്ഷീയമായി നിർത്തിവെച്ചു.
പലിശയ്ക്കുമേൽ പലിശ കുമിഞ്ഞുകൂടുകയാണ്.
കോവിഡും അതിനു തൊട്ടുമുമ്പുണ്ടായ ഈസ്റ്റർദിന ഭീകരാക്രമണമുയർത്തിയ അരക്ഷിതാവസ്ഥയും സമ്പദ്‌വ്യവസ്ഥയ്ക്ക് ഊർജമേകിയിരുന്ന വിനോദസഞ്ചാരമേഖലയെ തകർത്തു.
അരിയും പഞ്ചസാരയും പെട്രോളിയം ഉത്പന്നങ്ങളും പാലുമുൾപ്പെടെ ഭൂരിഭാഗം വസ്തുക്കളും ഇറക്കുമതി ചെയ്യുന്ന ശ്രീലങ്കയ്ക്ക് അതിനു പണമില്ല.
ഇന്ധന ഇറക്കുമതിക്കുമാത്രം മാസം 50 കോടി ഡോളർ (3970 കോടി രൂപ) വേണം.
സ്വതവേ ഭക്ഷ്യക്ഷാമമേശാത്ത ശ്രീലങ്കയിൽ പത്തിൽ ഒമ്പതു കുടുംബങ്ങൾക്കും ഒരുനേരത്തെ ഭക്ഷണം ഉപേക്ഷിക്കേണ്ട സ്ഥിതിവിശേഷമാണെന്ന് ഐക്യരാഷ്ട്രസഭയുടെ ലോക ഭക്ഷ്യപദ്ധതി പറയുന്നു.
അല്ലാത്തവർ ഒരുനേരത്തെയോ രണ്ടുനേരത്തെയോ ആഹാരം കൊണ്ട് മൂന്നുനേരം കഴിയുന്നു.
ആവശ്യവും അത്യാവശ്യവും അനാവശ്യവും വിവേചിക്കാതെയും വരവുനോക്കാതെയും സർക്കാരുകൾ കടംവാങ്ങി ചെലവു നടത്തി.
ആളുകയറാത്ത മട്ടല വിമാനത്താവളവും ചൈനയ്ക്കു പാട്ടത്തിനുകൊടുക്കേണ്ടിവന്ന ഹംബൻടോട്ട തുറമുഖവും പോലുള്ള 'പൊങ്ങച്ച പദ്ധതി'കളിൽ പണം മുടക്കി.
സമ്പദ്‌രംഗം കൈകാര്യം ചെയ്യുന്നതിലെ പിടിപ്പില്ലായ്മയും അഴിമതിയും ചേർന്നപ്പോൾ ശ്രീലങ്ക ഈ നിലയ്ക്കായി.
പ്രസിഡന്റ് ഗോതാബയ രാജപക്‌സെയെയും അദ്ദേഹത്തിന്റെ ജ്യേഷ്ഠനും പ്രധാനമന്ത്രിയുമായിരുന്ന മഹിന്ദ രാജപക്‌സെയെയുമാണ് ജനങ്ങൾ അതിനു പഴിക്കുന്നത്.
ജനങ്ങളുടെ ദിവസങ്ങളോളം നീണ്ടുനിന്ന പ്രതിഷേധത്തിനൊടുവിൽ മഹിന്ദ രാജിവച്ചു.
മഹിന്ദ രാജിവെച്ച ഒഴിവിൽ, പാർലമെന്റിൽ ഒരു സീറ്റുമാത്രമുള്ള പാർട്ടിയുടെ പ്രതിനിധി റനിൽ വിക്രമസിംഗെയെ പ്രധാനമന്ത്രിയാക്കി.
വീണ്ടും തുടർന്ന ജനകീയപ്രക്ഷോഭത്തെ തുടർന്ന് നാടുവിട്ട  ഗോതബയയും പിന്നീട് രാജിവെച്ചു.
വിപുലമായ രാഷ്ട്രീയപരിചയവും ആഗോളബന്ധങ്ങളുമുണ്ടായിട്ടും രാജപക്‌സെമാരുമായുള്ള അടുപ്പം റനിലിന്റെ വിശ്വാസ്യതയില്ലാതാക്കി.
അങ്ങനെ 'ഗോത ഗോ ഹോം' സമരം 'റനിൽ ഗോ ഹോം' സമരം കൂടിയായി മാറി.
അവലംബം 1 2 ↑ 1 2 ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ https://www.asianetnews.com/money-economy/sri-lanka-financial-crisis-qzdduo ↑ ↑ ↑ ↑ ↑ ↑ ↑
സി. ഗോവിന്ദൻ ഇംഗ്ലീഷ് വിലാസം https://ml.wikipedia.org/wiki/C.
ബഹുഭാഷാ പണ്ഡിതനും ചരിത്രഗവേഷകനുമാണ് ഡോ. സി ഗോവിന്ദൻ (മരണം : 17 മേയ് 2014).
ദീർഘകാലം കോളേജ് അധ്യാപകനും ഗവേഷക മാർഗനിർദ്ദേശകനുമായിരുന്നു.
ചിറ്റൂർ ഗവ.
കോളേജിൽ തമിഴ് വിഭാഗം മേധാവിയായിരുന്നു.
പന്ത്രണ്ടോളം കൃതികൾ രചിച്ചിട്ടുണ്ട്.
ചിലപ്പതികാരത്തിന്റെ രചനാകാലം പതിനൊന്നാം നൂറ്റാണ്ടാണെന്നു സമർഥിക്കുന്ന ഗവേഷണപ്രബന്ധം തമിഴ് പണ്ഡിതർക്കിടയിൽ സജീവ ചർച്ചാവിഷയമാണ്.
"ചിലപ്പതികാരം- പതിനോരാം നൂറ്റാണ്ടുകാപ്പിയം" എന്ന കൃതിക്ക് കേന്ദ്രസർക്കാരിന്റെ പുരസ്കാരം ലഭിച്ചിട്ടുണ്ട്.
ചിറ്റൂർ തുഞ്ചൻ സ്മാരക ട്രസ്റ്റ് അംഗമായിരുന്നു.
കൃതികൾ ചിലപ്പതികാരം - പതിനോരാം നൂറ്റാണ്ടുകാപ്പിയം തിരുച്ചംബരത്തന്താതി മണിമേഖലൈയിൻ കാലമും കരുത്തും പണ്ടെയ മലബാർചരിത്തിരം ചിലമ്പിൻകാലവും കരുത്തും പല്ലാവൂരിന്റെ ചരിത്രസ്മൃതികൾ കർണകി വർഷിപ്പ് ഇൻ സൗത്ത് ഇന്ത്യ ആൻഡ് ശ്രീലങ്ക പുരസ്കാരങ്ങൾ കേന്ദ്രസർക്കാരിന്റെ പുരസ്കാരം അവലംബം ↑ {{ cite web }} : Check date values in: | accessdate= ( help )
സി. ജി. രാമചന്ദ്രൻ നായർ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
1932 ഒക്റ്റോബർ 29 നു ആലുവയിലെ കുറ്റിപ്പുഴയിൽ ജനിച്ചു.
എം. എസ്. സി ഒന്നാം റാങ്കോടെ പാസ്സായി.
തുടർന്ന് ബാംഗളുറുവിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസസിൽ നിന്നും സ്വർണ്ണമെഡലോടെ പി. എച്ച്. ഡി നേടി.
ജർമനിയിലും ബ്രിട്ടനിലും ഉപരി പഠനം നടത്തി.
ഇന്ത്യയിൽ അദ്ദേഹം വഹിച്ച സ്ഥാനങ്ങൾ കേരള സർവകലാശാലയിലെ രസതന്ത്രവിഭാഗം പ്രൊഫസ്സറും തലവനും.
കേരള സർവകലാശാല ഡീനും ഫാക്കൽട്ടി ഓഫ് സയൻസും സംസ്ഥാന ശാസ്ത്ര സങ്കേതിക പരിസ്ഥിതി കമ്മിറ്റിയുടെ ചെയർമാൻ കേരള ഗവൺമെന്റിന്റെ എൻസൈക്ലോപ്പീഡിയ ഇൻസ്റ്റിട്യൂട്ടിന്റെ ഡയറൿടർ തിരുവനന്തപുരത്തെ വിക്രം സാരാഭായ് സ്പെയ്സ് സെന്ററിന്റെ വിസിറ്റിങ് കൺസൽറ്റ്ന്റ്.
ഫൂച്ചർ സ്റ്റഡീസ് ഡിപ്പാർട്ടുമെന്റിന്റെ ഓണററി ഗസ്റ്റ് പ്രൊഫസ്സർ.
സാഹിത്യ സംഭാവനകൾ മലയാളം, ഇംഗ്ലിഷ്, ഫ്രെഞ്ച് ജെർമൻ എന്നീ ഭാഷകളിൽ എഴുതാറുണ്ട്.
മലയാളത്തിൽ 24 പുസ്തകങ്ങൾ,ഇംഗ്ലിഷിൽ 5 പുസ്തകങ്ങൾ പ്രസിദ്ധീകരിച്ചു.
150ൽ പരം ഗവേഷണ പ്രബന്ധങ്ങൾ ഇതിനകം പ്രസിദ്ധീകരിച്ചുകഴിഞ്ഞു.
മലയാളത്തിൽ 200ലധികം ജനകീയശസശാസ്ത്രലേഖനങ്ങൾ എഴുതിയിട്ടുണ്ട്.
റേഡിയോയിലും ടെലിവിഷനിലും അനേകം പ്രഭാഷണങ്ങൾ നടത്തിയിട്ടുണ്ട്.
വ്യക്തിത്വ വികസനം ശാസ്ത്രം, തത്ത്വശാസ്ത്രം സാങ്കേതികവിദ്യ ശാസ്ത്രസാഹിത്യം എന്നിവയിൽ പ്രഭാഴണം നടത്തുന്നു.
പുരസ്കാരങ്ങൾ സ്വദേശി ശാസ്ത്ര പുരസ്‌കാരം ചില പുസ്തകങ്ങൾ ഇരുപതാം നൂറ്റാണ്ടിലെ ശാസ്ത്രജ്ഞന്മാർ (ഡി. സി. ബൂക്സ് കോട്ടയം) രസതന്ത്രം-ജീവിതവും ഭാവിയും (കേരള ശാസ്ത്ര സാഹിത്യ പരിഷത്ത്) നീൽസ് ബോർ: സമാധാന പ്രേമിയായ അണുശാസ്ത്രജ്ഞൻ മഹത്തായ കണ്ടുപിടിത്തങ്ങൾ ആൽബർട്ട് ഐൻസ്റ്റീൻ ശാസ്ത്രഭാവനയുടെ വിസ്മയപ്രപഞ്ചം അവലംബം http://www.amazon.com/s?ie=UTF8 field-author=Prof.
%20Dr.
%20C.
G.Ramachandran%20Nair page=1 rh=n%3A283155%2Cp_27%3AProf.
G.Ramachandran%20Nair http://www.goodreads.com/author/show/6515571.
C_G_Ramachandran_Nair
സി. പി. താക്കൂർ
രാജ്യസഭയിലെ മുൻ അംഗം, ഇന്ത്യാ ഗവൺമെന്റിന്റെ മുൻ മന്ത്രി, ഡോക്ടർ, ഭാരതീയ ജനതാ പാർട്ടി നേതാവ് ഒക്കെയാണ് ചന്ദ്രേശ്വർ പ്രസാദ് "സി പി" താക്കൂർ (ജനനം: സെപ്റ്റംബർ 3, 1931).
1999 മുതൽ 2004 വരെ ബിജെപി സർക്കാരിൽ മന്ത്രിയായിരുന്നു.
1931 സെപ്റ്റംബർ 3 ന് ബീഹാറിലെ മുസാഫർപൂർ ജില്ലയിലെ ദുബാഹ ഗ്രാമത്തിൽ രാധമോഹൻ താക്കൂറിന്റെയും ശാരദ താക്കൂറിന്റെയും മകനായി താക്കൂർ ജനിച്ചു.
അദ്ദേഹം ഒരു ഡോക്ടർ ആണ്.
M.B.B.S., M.D., M.R.C.P., F.R.C.P. പട്ന മെഡിക്കൽ കോളേജ് , പട്ന യൂണിവേഴ്സിറ്റി, ഫിസിഷ്യൻസ് റോയൽ കോളജ്, ലണ്ടൻ ആൻഡ് ഫിസിഷ്യൻസ് ഓഫ് റോയൽ കോളേജ്, എഡിൻബറോ ആൻഡ് ട്രോപ്പിക്കൽ മെഡിസിൻ ആന്റ് ഹൈജീൻ, റോയൽ കോളജ് ഓഫ് ലണ്ടൻ എന്നിവിടങ്ങളിൽ നിന്നാണ് അദ്ദേഹത്തിന് ബിരുദങ്ങൾ ലഭിച്ചിരിക്കുന്നത്.
താക്കൂർ 1957 ജൂൺ 12 ന് ഉമാ താക്കൂറിനെ വിവാഹം കഴിച്ചു, അദ്ദേഹത്തിന് രണ്ട് ആൺമക്കളും രണ്ട് പെൺമക്കളുമുണ്ട്.
രാഷ്ട്രീയക്കാരൻ വിവേക് താക്കൂർ അദ്ദേഹത്തിന്റെ മകനാണ്.
ഒരു ഡോക്ടർ എന്ന നിലയിൽ, താക്കൂർ കരിമ്പനിയുടെ കാലാ-അസറിന്റെ ചികിത്സയ്ക്കായി വിപുലമായ ഗവേഷണം നടത്തി.
2017 ൽ ലോകാരോഗ്യ സംഘടനയിൽ നിന്ന് ആജീവനാന്ത നേട്ടം നേടിയ ആദ്യത്തെ ഇന്ത്യൻ മെഡിക്കൽ ശാസ്ത്രജ്ഞനായി.
1984 ൽ പട്ന നിയോജകമണ്ഡലത്തിൽ നിന്ന് ലോക്സഭയിലേക്ക് തിരഞ്ഞെടുക്കപ്പെട്ടു.
അദ്ദേഹം ഇനിപ്പറയുന്ന സർക്കാർ പദവികൾ വഹിച്ചിട്ടുണ്ട്: 1984 എട്ടാം ലോക്സഭയിലേക്ക് തിരഞ്ഞെടുക്കപ്പെട്ടു 1990-91 ചെയർമാൻ, കാല-അസർ സ്പോട്ട് അസസ്മെന്റ് കമ്മിറ്റി ഇന്ത്യാ ഗവൺമെന്റ് 1990-93 അംഗം, കലാ അസർ ഗവൺമെന്റിന്റെ ഉപദേശക സമിതി 1991 അംഗം, ഇന്ത്യാ ഗവൺമെന്റിന്റെ കാല-അസറിനായി പ്രതിരോധ പദ്ധതി ആവിഷ്കരിക്കുന്നതിന് വിദഗ്ദ്ധൻ കല-അസർ കമ്മിറ്റി 1998 അംഗം, പന്ത്രണ്ടാം ലോക്സഭ (രണ്ടാം തവണ) 1998-99 അംഗം, സയൻസ് ആൻഡ് ടെക്നോളജി കമ്മിറ്റി, പരിസ്ഥിതി, വനങ്ങൾ; ഗംഗാ ആക്ഷൻ പ്ലാൻ അംഗം, വിദേശകാര്യ മന്ത്രാലയത്തിന്റെ കൺസൾട്ടേറ്റീവ് കമ്മിറ്റി എന്നിവയ്ക്കുള്ള ഉപസമിതി 1999 അംഗം, പതിമൂന്നാം ലോക്സഭ (മൂന്നാം തവണ) 22 നവംബർ 1999-26 മെയ് 2000 കേന്ദ്ര കാബിനറ്റ് മന്ത്രി, ജലവിഭവം 27 മെയ് 2000 - 30 ജൂൺ 2002 കേന്ദ്ര കാബിനറ്റ് മന്ത്രി, ആരോഗ്യ കുടുംബക്ഷേമം 29 ജനുവരി 2003-മെയ് 2004 കേന്ദ്ര കാബിനറ്റ് മന്ത്രി, ചെറുകിട വ്യവസായങ്ങൾ, വടക്കുകിഴക്കൻ മേഖലയുടെ വികസനം ഏപ്രിൽ 2008 ബീഹാറിൽ നിന്ന് രാജ്യസഭയിലേക്ക് തിരഞ്ഞെടുക്കപ്പെട്ടു ഓഗസ്റ്റ് 2008 മുതൽ അംഗം, സ്ത്രീ ശാക്തീകരണ സമിതി ഓഗസ്റ്റ് 2008- മെയ് 2009 അംഗം, വിവരസാങ്കേതിക സമിതി മെയ് 2009 മുതൽ ജവഹർലാൽ നെഹ്‌റു സർവകലാശാലയിലെ അംഗം ഓഗസ്റ്റ് 2009 മുതൽ അംഗം, രാസവസ്തുക്കളുടെ കമ്മിറ്റി, രാസവളങ്ങൾ, ആരോഗ്യ, കുടുംബക്ഷേമ മന്ത്രാലയത്തിന്റെ കൺസൾട്ടേറ്റീവ് കമ്മിറ്റി ഓഗസ്റ്റ് 2012 മുതൽ അംഗം, വിവരസാങ്കേതിക സമിതി ഓഗസ്റ്റ് 2012 മുതൽ അംഗം, സ്ത്രീ ശാക്തീകരണ സമിതി ജനുവരി 2016 മുതൽ സ്കൗട്സ് / ഗൈഡ്സ് ഓർഗനൈസേഷൻ ചെയർമാൻ മാർച്ച് 2019 സൗത്ത് ബീഹാറിലെ സെൻട്രൽ യൂണിവേഴ്‌സിറ്റി ചാൻസലറായി നിയമിതനായി പ്രസിദ്ധീകരിച്ച പുസ്തകങ്ങൾ ഡൈനാമിക്സ് ഓഫ് ഡെവലപ്മെന്റ് (എഡിറ്ററും കോൺട്രിബ്യൂട്ടറും); ഇന്ത്യൻ ടെക്നോളജിയുടെ നേർക്കാഴ്ചകൾ (സഹ-രചയിതാവ്); വേൾഡ് ട്രേഡ് ഓർഗനൈസേഷൻ (രചയിതാവ്); 1990 വരെ സാങ്കേതിക റിപ്പോർട്ട് സീരീസ് 791 (ജനീവ) ലീഷ്മാനിയാസിസ് നിയന്ത്രണം (സംയുക്ത രചയിതാവ്); ലെഷ്മാനിയ ഗവേഷണത്തിലെ സമീപകാല ട്രെൻഡുകൾ (സംഭാവകൻ); ടെക്സ്റ്റ് ബുക്ക് ഓഫ് മെഡിസിൻ - എപിഐ ടെക്സ്റ്റ് ബുക്ക് ഓഫ് മെഡിസിൻ (ജോയിന്റ് രചയിതാവ്); ഇന്ത്യ അണ്ടർ ബിഹാരി വാജ്‌പേയി , ബിജെപി കാലഘട്ടം.
മെഡിക്കൽ ജേണലുകളിൽ നൂറിലധികം ഗവേഷണ പ്രബന്ധങ്ങളും 200 ലധികം ലേഖനങ്ങളും അദ്ദേഹം പ്രസിദ്ധീകരിച്ചു.
അവാർഡുകൾ പത്മശ്രീ ; ഇന്ത്യൻ മെഡിക്കൽ കൗൺസിൽ ബിസി റോയ് ദേശീയ അവാർഡ് ഡോ BKAIKET ORATION അവാർഡ്, ഇന്ത്യൻ കൗൺസിൽ ഓഫ് മെഡിക്കൽ റിസർച്ച് ; പി എൻ രാജു ഓറേഷൻ അവാർഡ് (ഐസിഎംആർ) അവലംബം പുറത്തേക്കുള്ള കണ്ണികൾ biographical data from the Parliament of India "C.P. Thakur to get research award", The Hindu , 25 November 2003
സി. ഗോപാലൻ നായർ ഇംഗ്ലീഷ് വിലാസം https://ml.wikipedia.org/wiki/C.
_Gopalan_Nair
ഫോക്‌ലോർ ഗവേഷകനും ബാലസാഹിത്യകാരനുമായിരുന്നു സി.ജി.എൻ. ചേമഞ്ചേരി എന്ന പേരിലെഴുതിയിരുന്ന സി. ഗോപാലൻ നായർ (മരണം : 26 മാർച്ച് 2014).
മലബാറിലെ അനുഷ്ഠാന കലകളായ തെയ്യം , തിറ , ബലിക്കളം എന്നിവയെക്കുറിച്ച് നിരവധി പഠനങ്ങൾ നടത്തിയിരുന്നു.
വെങ്ങളം യു.പി. സ്‌കൂൾ, ചേമഞ്ചേരി കൊളക്കാട് യു.പി. സ്‌കൂൾ, പൊയിൽക്കാവ് ഹൈസ്‌കൂൾ എന്നിവിടങ്ങളിൽ അധ്യാപകനായിരുന്നു.
ഗ്രന്ഥശാലാപ്രസ്ഥാനത്തിലും സഹകരണ മേഖലയിലും പ്രവർത്തിച്ചു.
വിരമിച്ചശേഷം ദീർഘകാലം മാതൃഭൂമിയിൽ പ്രൂഫ് റീഡറായിരുന്നു.
തപസ്യ കലാ സാഹിത്യ വേദിയുടെ കൊയിലാണ്ടി താലൂക്ക് അദ്ധ്യക്ഷനായി പ്രവർത്തിച്ചിരുന്നു.
കൃതികൾ മലബാറിലെ തിറയാട്ടം, തിറയാട്ടവും അഞ്ചടിയും (പഠനങ്ങൾ) മരക്കുടിലിൽനിന്ന് വൈറ്റ് ഹൗസിലേക്ക് (എബ്രഹാം ലിങ്കന്റെ ജീവചരിത്രം) കൂടുതകർത്ത കിളി കുരുന്ന് ഹൃദയങ്ങൾ കുട്ടികളുടെ വാല്മീകി (ബാലസാഹിത്യം) പുരസ്കാരങ്ങൾ സംസ്ഥാന സർക്കാർ ഏർപ്പെടുത്തിയ ഫോക്‌ലോർ  പുരസ്‌കാരം (2010) അവലംബം ↑
സി. ജനാർദ്ദനൻ ഇംഗ്ലീഷ് വിലാസം https://ml.wikipedia.org/wiki/C.
_Janardhanan
തൃശ്ശൂരിൽ നിന്നുള്ള സിപിഐ നേതാവായിരുന്നു സി ജനാർദ്ദനൻ .1967ലും 1971ലും തൃശ്ശൂർ ലോകസഭാമണ്ഡലത്തെ പ്രതിനിധീകരിച്ച് ലോക് സഭയിലെത്തി .
ചെമ്പോട്ടിൽ പാറുകുട്ടി അമ്മയുടേയും ഏങ്ങണ്ടിയൂർ വാലിയിൽ നാരായണൻ നായരുടെയും മകനായി 1919 ഏപ്രിൽ രണ്ടിനാണ്‌ സി.ജനാർദ്ദനൻ ജനിക്കുന്നത്‌.
തൃശ്ശൂരിലെ സമ്പന്ന കുടുംബത്തിൽ ജനിച്ച്‌ എല്ലാ സൗകര്യങ്ങളോടെ ഉന്നതവിദ്യഭ്യാസം കിട്ടി വളർന്ന ജനാർദ്ദനൻ അദ്ധ്വാനിക്കുന്നവരുടേയും പാവങ്ങളുടെയും പക്ഷത്തു നിന്ന്‌ കമ്മ്യൂണിസ്റ്റ്‌ പാർട്ടിക്ക്‌ വേണ്ടി കർമ്മനിരതനാവാനാണ്‌ തീരുമാനിച്ചത്‌.
തൃശ്ശൂർ സെന്റ്‌ തോമസ്‌ കോളേജിൽ പഠിക്കുന്ന കാലത്ത്‌ മികച്ച കായികതാരവും കോളേജിലെ ഹീറോയും ആയിരുന്നു.
ദേശീയ സ്വാതന്ത്ര്യ സമരത്തിന്റെ കാഹളധ്വനി മുഴങ്ങിയപ്പോൾ കൊച്ചി രാജ്യത്ത്‌ ആദ്യമായി എ.ഐ.എസ്.എഫ് രൂപീകരണത്തിൽ പ്രധാന പങ്ക്‌ വഹിച്ച നേതാവ്‌ അദ്ദേഹമാണ്‌.
തൃശ്ശൂർ സെന്റ്‌ തോമസ്‌ കോളേജിലാണ്‌ ആദ്യമായി വിദ്യാർത്ഥി ഫെഡറേഷൻ രൂപീകരിക്കുന്നത്‌.
കൊച്ചി രാജ്യത്തിന്റെ വിദ്യാർത്ഥി ഫെഡറേഷന്റെ സെക്രട്ടറിയായി ദീർഘകാലം അദ്ദേഹം പ്രവർത്തിച്ചു.
കമ്മ്യൂണിസ്റ്റ്‌ പാർട്ടിക്ക്‌ അതിജീവിക്കേണ്ടി വന്ന 1948 ലെ ദുർഘട പ്രതിസന്ധിയിൽ പാർട്ടിയെ മുന്നോട്ട്‌ നയിക്കുന്നതിൽ സുപ്രധാന പങ്കാണ്‌ സഖാവ്‌ വഹിച്ചത്‌.
തൃശ്ശൂർ ജില്ലയിലെ പാർട്ടിയുടെ അണ്ടർഗ്രൗണ്ട്‌ പ്രവർത്തനത്തിന്‌ ധീരവും സാഹസികവുമായ നേതൃത്വം നൽകിയത്‌ അദ്ദേഹമാണ്‌.
ഒളിവു കേന്ദ്രത്തിൽ പിടിക്കപ്പെട്ടപ്പോൾ ആരേക്കാൾ പോലീസ്‌ മർദ്ധനം സഹിക്കേണ്ടി വന്നത്‌ അദ്ദേഹത്തിനായിരുന്നു.
അതോടെ അദ്ദേഹം ആരോഗ്യം തകർന്ന്‌ രോഗാവസ്ഥയിലായി.
1951 മുതൽ 1965 വരെയുള്ള ഒരു വ്യാഴവട്ട കാലം തൃശ്ശൂർ ജില്ലാ സെക്രട്ടറിയായി അദ്ദേഹം പ്രവർത്തിച്ചു.
ജില്ലയിൽ ബഹുജന അടിത്തറയുള്ള പാർട്ടിയായി സിപിഐ വളർന്നത്‌ അക്കാലത്താണ്‌.
1967 മുതൽ 77 വരെ അദ്ദേഹം തൃശ്ശൂർ ലോക്‌സഭ മണ്ഡലത്തിൽ നിന്ന്‌ ജയിച്ച്‌ എം.പി ആയി.
തൃശ്ശൂർ ജില്ലയിലെ വികസനത്തിനും കേരളത്തിലെ പൊതുവായ പ്രശ്‌നങ്ങൾക്കും വേണ്ടി സമർത്ഥമായി പ്രവർത്തിച്ച പാർലിമെന്റ്‌ അംഗമായിരുന്നു അദ്ദേഹം.
ടെട്‌കോസ്‌,ഔഷധി,സിൽക്ക്‌ എന്നീ സ്ഥാപനങ്ങളുടെ ചെയർമാനുമായും അദ്ദേഹം പ്രവർത്തിച്ചിട്ടുണ്ട്‌.
1977 മുതലുള്ള കാലത്ത്‌ പൊതു രംഗത്തു പ്രവർത്തിക്കുവാൻ അദ്ദേഹത്തിന്റെ ആരോഗ്യം അനുവദിച്ചിരുന്നില്ല.
1994 നവംബർ 12 ന്‌ അദ്ദേഹം നമ്മെ വിട്ടു പിരിഞ്ഞു.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും മുഖ്യ എതിരാളി പാർട്ടിയും മുന്നണിയും രണ്ടാമത്തെ മുഖ്യ എതിരാളി പാർട്ടിയും മുന്നണിയും 1971 തൃശ്ശൂർ ലോകസഭാമണ്ഡലം സി. ജനാർദനൻ സി.പി.ഐ. കെ.പി. അരവിന്ദാക്ഷൻ സി.പി.എം. 1967 തൃശ്ശൂർ ലോകസഭാമണ്ഡലം സി. ജനാർദനൻ സി.പി.ഐ. കെ.കെ.വി. പണിക്കർ ഐ.എൻ.സി. അവലംബം
സി. ഗോവിന്ദപ്പണിക്കർ ഇംഗ്ലീഷ് വിലാസം https://ml.wikipedia.org/wiki/C.
_Govinda_Panicker
കേരളത്തിലെ ഒരു രാഷ്ട്രീയ പ്രവർത്തകനും മുൻ നിയമസഭാംഗവുമായിരുന്നു സി.ജി. പണിക്കർ എന്ന സി. ഗോവിന്ദപ്പണിക്കർ (ജീവിതകാലം: 1928 - 09 മേയ് 2004) .
ശ്രീകൃഷ്ണപുരം നിയമസഭാമണ്ഡലത്തിൽ നിന്നും സി.പി.ഐ.എം .
സ്ഥാനാർഥിയായി വിജയിച്ച് മൂന്നും നാലും കേരളനിയമസഭകളിൽ അദ്ദേഹം അംഗമായിട്ടുണ്ട്.
1928-ൽ ജനിച്ചു, കെ.പി. പാറുക്കുട്ടി പിഷാരസ്യാർ ആയിരുന്നു ഭാര്യ, ഇദ്ദേഹത്തിന് ഒരു മകളുമുണ്ടായിരുന്നു.
വിദ്യാർത്ഥിയായിരിക്കുമ്പോൾത്തന്നെ സ്വാതന്ത്ര്യസമരത്തിൽ പങ്കെടുത്തുകൊണ്ട് രാഷ്ട്രീയ രംഗത്ത് പ്രവേശിച്ച സി. ഗോവിന്ദപ്പണിക്കർ 1949ലാണ് ഇന്ത്യൻ നാഷണൽ കോൺഗ്രസിന്റെ ഭാഗമാകുന്നത്.
1952-ൽ കമ്മ്യൂണിസ്റ്റ് പാർട്ടിയിൽ ചേരുകയും പിന്നീട് പാർട്ടി പിളർന്നപ്പോൾ സി.പി.ഐ.എമ്മിൽ ഉറച്ച് നിൽക്കുകയും ചെയ്തു.
ശ്രീകൃഷ്ണപുരം മണ്ഡലം രൂപംകൊണ്ടതിനു ശേഷം 1965-ൽ നടന്ന ആദ്യ തിരഞ്ഞെടുപ്പിൽ കോൺഗ്രസിലെ എം. നാരായണാക്കുറുപ്പിനെ പരാജയപ്പെടുത്തി.
പിന്നീട് നടന്ന തിരഞ്ഞെടുപ്പുകളിൽ ശ്രീകൃഷ്ണപുരം മണ്ഡലത്തിൽ നിന്ന് വിജയിച്ച് മൂന്നും നാലും നിയമസഭകളിൽ അംഗമായി .
1977-ൽ നടന്ന തിരഞ്ഞെടുപ്പിൽ കെ. സുകുമാരനുണ്ണിയോ ട് പരാജയപ്പെട്ടു.
കാർഷിക മേഖല തന്റെ പ്രവർത്തന മേഖലയായി തിരഞ്ഞെടുത്ത അദ്ദേഹം കർഷകത്തൊഴിലാളികളുടെ പ്രശ്നങ്ങൾ പഠിക്കാനും അവയ്ക്ക് പരിഹാരം കാണാനും ശ്രദ്ധിച്ചിരുന്നു .
സി.പി.എം. പാലക്കാട് ജില്ലാക്കമ്മറ്റിയംഗം , വെള്ളിനേഴി പഞ്ചായത്തംഗം , കർഷക സംഘം പാലക്കട് ജില്ലാ സെക്രട്ടറി എന്നീ നിലകളിൽ പ്രവർത്തിച്ചിരുന്നു.
1986-ൽ സി.എം.പി .
രൂപീകരിച്ചപ്പോൾ സി.പി.എം. വിട്ട് അദ്ദേഹം സി.എം.പി.യിൽ ചേർന്നു.
തന്റെ അവസാന നാളുകളിൽ രാഷ്ട്രീയത്തിൽ സജീവമല്ലാതിരുന്ന അദ്ദേഹം പ്രായാധിക്യവും അതിനോടനുബന്ധിച്ച അസുഖങ്ങളും കാരണം 2004 മേയ് മാസം ഒൻപതാം തീയതി പാലക്കാട് വച്ച് അന്തരിച്ചു .
തിരഞ്ഞെടുപ്പ് ചരിത്രം ക്രമം വർഷം മണ്ഡലം വിജയിച്ച സ്ഥാനാർത്ഥി പാർട്ടി ലഭിച്ച വോട്ടുകൾ ഭൂരിപക്ഷം തൊട്ടടുത്ത സ്ഥാനാർത്ഥി പാർട്ടി വോട്ടുകൾ 1 1977 ശ്രീകൃഷ്ണപുരം നിയമസഭാമണ്ഡലം കെ. സുകുമാരനുണ്ണി കോൺഗ്രസ് 32,071 3,935 സി. ഗോവിന്ദപ്പണിക്കർ സി.പി.ഐ.എം. 28,136 2 1970 ശ്രീകൃഷ്ണപുരം നിയമസഭാമണ്ഡലം സി. ഗോവിന്ദപ്പണിക്കർ സി.പി.ഐ.എം. 21,647 2,533 കെ. സുകുമാരനുണ്ണി കോൺഗ്രസ് 19,114 3 1967 ശ്രീകൃഷ്ണപുരം നിയമസഭാമണ്ഡലം സി. ഗോവിന്ദപ്പണിക്കർ സി.പി.ഐ.എം. 18,762 9,252 കെ.ആർ. നായർ കോൺഗ്രസ് 9,510 4 1965 ശ്രീകൃഷ്ണപുരം നിയമസഭാമണ്ഡലം സി. ഗോവിന്ദപ്പണിക്കർ സി.പി.ഐ.എം. 16,571 6,908 എം. നാരായണക്കുറുപ്പ് കോൺഗ്രസ് 9,663 അവലംബം
സി. ദിവാകരൻ ഇംഗ്ലീഷ് വിലാസം https://ml.wikipedia.org/wiki/C.
_Divakaran ഇംഗ്ലീഷ് വിലാസം https://ml.wikipedia.org/wiki/V.
_Sasi
സി. ദിവാകരൻ (ജനനം: 1942 സെപ്റ്റംബർ 4) സി.പി.ഐ.യുടെ സംസ്ഥാന കൗൺസിൽ അംഗവും ഓൾ ഇൻഡ്യ ട്രേഡ് യൂണിയൻ കോൺഗ്രസിന്റെ ദേശീയ പ്രവർത്തക കമ്മിറ്റി അംഗവുമാണ്.
ഇദ്ദേഹം കേരളത്തിലെ മുൻ ഭക്ഷ്യ പൊതുവിതരണ വകുപ്പ് മന്ത്രിയുമാണ്.
ഇദ്ദേഹം കൊല്ലം ജില്ലയിലെ കരുനാഗപ്പള്ളി നിയോജകമണ്ഡലത്തിൽ നിന്ന് 2006-ലെയും 2011-ലെയും തിരഞ്ഞെടുപ്പുകളിൽ വിജയിക്കുകയുണ്ടായി.2016ൽ തിരുവനന്തപുരം ജില്ലയിലെ നെടുമങ്ങാട് മണ്ഡലത്തിൽ നിന്നും വിജയിച്ചു ജീവിതരേഖ
1942 സെപ്റ്റംബർ 4-ന് തിരുവനന്തപുരത്ത് ശിവരാമ പണിക്കർ, അമ്മുക്കുട്ടിയമ്മ എന്നിവരുടെ മകനായാണ് ഇദ്ദേഹം ജനിച്ചത്.
ബി.എ. ബി.എഡ്.
എന്നീ ബിരുദങ്ങൾ ഇദ്ദേഹം നേടിയിട്ടുണ്ട്.
രാഷ്ട്രീയരംഗത്ത് പ്രവേശിക്കുന്നതിനു മുൻപ് ഇദ്ദേഹം അദ്ധ്യാപകനായിരുന്നു.
"തൊഴിൽ അല്ലെങ്കിൽ ജയിൽ" എന്ന പ്രക്ഷോഭത്തിന്റെ ഭാഗമായി ഇദ്ദേഹം ജയിൽ വാസമനുഭവിച്ചിട്ടുണ്ട്.
രാഷ്ട്രീയ ജീവിതത്തിൽ എ.ഐ.ടി.യു.സി.യുടെ സംസ്ഥാന ജനറൽ സെക്രട്ടറി സ്ഥാനം, എ.ഐ.ടി.യു.സി. ദേശീയ വൈസ് പ്രസിഡന്റ് പദവി, സി.പി.ഐ.യുടെ സംസ്ഥാന സെക്രട്ടറിയേറ്റ് അംഗത്വം, സി.പി.ഐ. ദേശീയ എക്സിക്യൂട്ടീവ് അംഗത്വം എന്നിവയുൾപ്പെടെ പല സ്ഥാനങ്ങളും ഇദ്ദേഹം വഹിച്ചിട്ടുണ്ട്.
നിറങ്ങളുടെ ചൈന എന്ന യാത്രാവിവരണം ഇദ്ദേഹം പ്രസിദ്ധീകരിച്ചിട്ടുണ്ട്.
2014 ലെ ലോക്സഭാ തെരഞ്ഞെടുപ്പും തരം താഴ്ത്തലും